b'\n_START_ARTICLE_\nKonvencija o otrokovih pravicah\n_START_PARAGRAPH_\nKonvencija o otrokovih pravicah je prvi mednarodni pravno zavezujo\xc4\x8d dokument o spo\xc5\xa1tovanju in varovanju otrokovih pravic. 20. novembra 1989 jo je z resolucijo \xc5\xa1t. 44/25 sprejela Generalna skup\xc5\xa1\xc4\x8dina Organizacije zdru\xc5\xbeenih narodov (OZN). V dokumentu, ki poudarja, da so otroci osebnosti z vsemi pravicami \xc4\x8dloveka je zajet naj\xc5\xa1ir\xc5\xa1i razpon \xc4\x8dlovekov pravic, vklju\xc4\x8dno s civilnimi, kulturnimi, ekonomskimi, politi\xc4\x8dnimi in socialnimi pravicami. Z ratifikacijo ali pristopom h Konvenciji - ima 54 \xc4\x8dlenov - so se k spo\xc5\xa1tovanju in \xc5\xa1\xc4\x8ditenju otrokovih pravic zavezale skoraj vse dr\xc5\xbeave \xc4\x8dlanice OZN. Konvencija je bila tudi povod, da so vlade in dr\xc5\xbeave sveta sprejele \xc5\xa1tevilne ukrepe, ki dolgoro\xc4\x8dno vplivajo na izbolj\xc5\xa1anje polo\xc5\xbeaja otrok v svetu in so pripomogli k bolj\xc5\xa1i kakovosti \xc5\xbeivljenja otrok.\n_START_SECTION_\nVarovanje otrokovih pravic\n_START_PARAGRAPH_\nKonvencija \xc5\xa1\xc4\x8diti in varuje otrokove pravice tako, da dolo\xc4\x8da osnovna pravila in standarde zdravstvene oskrbe, izobra\xc5\xbeevanja ter pravnih, civilnih in socialnih storitev.\n_START_SECTION_\nSlovenija\n_START_PARAGRAPH_\nKonvencijo o otrokovih pravicah je Slovenija (status pogodbene stranke je nasledila kot ena od naslednic nekdanje SFRJ) z aktom notifikacije uveljavila julija 1992. Posebno za\xc5\xa1\xc4\x8dito otrok in za\xc5\xa1\xc4\x8dito pravic otrok je Slovenija vklju\xc4\x8dila v svojo ustavo \xc5\xbee 23. 12. 1991.'